بطليموس يورجيتيس التانى اخو فيلومتور و كليوباترا و عم/خال الملك الجديد كان فى قورنيه ( برقه فى ليبيا دلوقتى ) و لما سمع بالخبر راح طوالى على اسكندريه عشان يستولى على العرش لنفسه و حصلت مصادمات عسكريه انتهت بتدخل تيرموس Thermus مبعوث و اتقرر ان بطليموس يورجيتيس يتجوز اخته/ارملة اخوه و يحكم. لكن يورجيتيس نسى ان اخوه فيلومتور كان عفا عنه بعد ما غلبه فى قبرص و ماقتلهوش ، و فى يوم فرحه على كليوباترا قتل الطفل بطليموس السابع نيوس فيلوباتور عشان ما ينافسهوش على الحكم بعد كده. و قامت هوجه فى اسكندريه و رد يورجيتيس على الثايرين بالحديد و النار و استقر فى الحكم.